Hamarosan a boltok polcaira kerül a ThinkPad Tablet - iPon - hardver és szoftver hírek, tesztek, webshop, fórum
Hamarosan a boltok polcaira kerül a ThinkPad Tablet
A Lenovo ThinkPad Tablet nagyjából egy hónapja mutatkozott be hivatalosan, ám a termék még csak a napokban vált elérhetővé – elsőként a Lenovo webáruházában. A gyártó webshopjában található leírás szerint a ThinkPad Tablet szállítása várhatóan augusztus 29-én kezdődhet meg, így ezután remélhetőleg szélesebb körben is elérhetővé válik.
{{ "2011-08-24T14:01:00+02:00" | humanReadableDate(true) }}
Az Android 3.1-es mobil operációs rendszert használó tábla PC 10,1 hüvelykes képátlójú érintőkijelzővel érkezik, ami két okból is különleges. Egyrészt a kijelző IPS panelre épül, amely 1280 x 800 pixeles natív felbontás mellett üzemel és 178 fokos betekintési szögeket kínál, másrészt pedig található előtte egy speciális, úgynevezett Gorilla Glass üvegréteg, amely a panelt a karcoktól, valamint a kisebb ütésektől próbálja hatékonyan megvédeni. Hasonló tulajdonságokkal rendelkező kijelzőt egyéb gyártók tábla PC-iben is találunk.
A konfiguráció egyébként a jól bevált Tegra 2-es SoC chipet alkalmazza, amely két darab, 1 GHz-es órajelen ketyegő&#160;Cortex-A9-es CPU maggal, valamint beépített, GeForce sorozatú&#160;videó vezérlővel áll a felhasználók rendelkezésére. Rendszermemóriából 1 GB-nyit kapunk, az adatok tárolásáról pedig NAND Flash alapú tárhely gondoskodik, amelynek kapacitása modelltől függően változik. A rendszer 802.11 b/g/n típusú WiFi adapterrel, Bluetooth adapterrel, aGPS támogatással és környezeti-fény érzékelővel egyaránt büszkélkedik, sőt, még microSD memóriakártya-olvasót, HDMI videó kimenetet és USB 2.0-s portot is tartalmaz. A termék beépített akkumulátorának köszönhetően egyetlen töltéssel akár 8,7 órán át is használhatjuk a készüléket.
A ThinkPad Tablet többféle változatban is elérhető. A legolcsóbb változat 499 dollárba kerül, 16 GB-nyi adattároló kapacitással rendelkezik és 3G támogatást nem, csak WiFi adaptert tartalmaz. Az 569 dolláros példány már 32 GB-nyi tárhellyel büszkélkedik és 3G támogatást is kínál, míg a 669 dolláros példány a 3G támogatás mellett 64 GB-nyi tárhelyet biztosít. A termékek a Lenovo webáruházában már elérhetőek.